Súradnice: 48°09′13″S 17°06′22″V﻿ / ﻿48,153578°S 17,106172°V﻿ / 48.153578; 17.106172

**MySlovensko** (v rokoch 2015 – 2017 **Slovenská občianska koalícia**, skratka: **SKOK!**, v rokoch 2017 – 2019 **SKOK – Európski liberálni demokrati**, skratka: **SKOK – ELD**, v rokoch 2019 – 2023 **SOLIDARITA – Hnutie pracujúcej chudoby**, v roku 2023 **Dôstojný život**, skratka **OŽI**) je politická strana pôsobiaca na Slovensku, existujúca od marca 2015. V minulosti viackrát zmenila názov aj ideologické zameranie, v súčasnosti sa profiluje ako stredová strana, v minulosti bola liberálnou aj ľavicovou sociálno-demokratickou stranou.

Založenie strany inicioval a jej prvým predsedom bol bývalý poslanec Národnej rady SR a bývalý minister hospodárstva (2010 – 2012) Juraj Miškov. Historicky sa strana profilovala ako *„stredová, reformná, občiansko-liberálna strana"*. Po jej premenovaní na SOLIDARITA – Hnutie pracujúcej chudoby sa jej predsedom stal riaditeľ Múzea Slovenského národného povstania Stanislav Mičev.

Súčasným predsedom strany MySlovensko je od júna 2023 stal manažér Štefan Panenka, ktorý vymyslel aplikáciu #MySlovensko a stranu vedie ako „politický startup".

História
--------

### 2014 – 2019: vznik strany SKOK

27. novembra 2014 Juraj Miškov, ktorý pôvodne pôsobil v strane Sloboda a Solidarita (2009 – 2013) a hnutí NOVA (2013 – 2014), verejne oznámil iniciatívu založenie novej, liberálno-občianskej politickej strany s názvom Slovenská občianska koalícia.

16. februára 2015 Tlačová agentúra SR priniesla správu o tom, že prípravný výbor dosiahol potrebnú hranicu 10 000 podpisov. O registráciu strany požiadal 20. februára, pričom predložený zoznam obsahoval celkom 11 996 podpismi. Slovenská občianska koalícia bola zapísaná do registra strán vedeného Ministerstvom vnútra SR k 5. marcu 2015. Ustanovujúci kongres strany sa uskutočnil 28. marca v Košiciach. Za predsedu strany bol na obdobie do roku 2021 zvolený Juraj Miškov.

### 2019 – 2023 prevzatie strany Stanislavom Mičevom

V októbri 2019 stranu prevzal riaditeľ Múzea Slovenského národného povstania v Banskej Bystrici Stanislav Mičev. Mičev zmenil ku 23. októbru 2019 názov strany a podľa deklarovaných priorít aj politickú pozíciu a ideológiu strany na sociálno-demokratickú stranu. Zakladajúcimi členmi novej podoby strany sú podľa Mičeva nespokojní zástupcovia zamestnancov, robotníci, živnostníci, malí podnikatelia a aktivisti.

### 2023: premena na MySlovensko

V apríli 2023 strana krátko zmenila názov na *Dôstojný život*. Už v júni 2023 opäť zmenila názov na MySlovensko a novým predsedom sa stal Štefan Panenka. Strana ohlásila kandidatúru do parlamentných volieb v septembri 2023. Vo voľbách získala 2 786 hlasov (0,09 %) a nezískala žiaden mandát.

Orgány strany
-------------

### SKOK 2015 – 2019

Výkonnú radu strany SKOK tvorili: Juraj Miškov, Michal Nižňan (zároveň kancelár), Karol Achimský, Daniel Krajcer, Jaroslav Pilát, Rastislav Antala, Katarína Augustinič, Jozef Kollár a Kamil Krnáč.

### SOLIDARITA – Hnutie pracujúcej chudoby 2019 – 2023

Predsedom strany na sneme v Národnom dome v Banskej Bystrici 12. októbra 2019 bol zvolený Stanislav Mičev, jeho podpredsedami Ján Gabonay, František Čekel, Ján Plesník a Vladimír Sklenka.

### MySlovensko 2023 - súčasnosť

Predsedom strany sa v júni 2023 stal Štefan Panenka, podpredsedami sú Zuzana Palovičová a Stanislav Mičev.

Politická orientácia
--------------------

MySlovensko je politický startup – stredovo orientovaná strana. Volebný program predstaví strana v júli 2023.[chýba zdroj]

Volebné výsledky
----------------

Volebné výsledky z volieb do Národnej rady SR, v ktorých sa zúčastnila strana SKOK, SOLIDARITA, resp. MySlovensko.

| Rok volieb | Voľby do | počet hlasov | pomer hlasov % | počet mandátov | umiestnenie | parlamentné postavenie |
| --- | --- | --- | --- | --- | --- | --- |
| 2016 | Národná rada SR | 21 785 | 0,84 % | 0 | 11. miesto | neúčasť v parlamente |
| 2020 | Národná rada SR | 3 296 | 0,11 % | 0 | 18. miesto | neúčasť v parlamente |
| 2023 | Národná rada SR | 2 786 | 0,09 % | 0 | 17. miesto | neúčasť v parlamente |

Referencie
----------

1. 1 2  MySlovensko. In:  *Register politických strán a politických hnutí* [online]. Bratislava: Ministerstvo vnútra SR, [cit. 2023-06-08]. Dostupné online.
2. ↑   Bratislava: Ministerstvo vnútra SR, [cit. 2023-10-11]. Dostupné online.
3. ↑  Čl. 1 Stanov politickej strany Slovenská občianska koalícia Archivované 2015-04-14 na Wayback Machine
4. 1 2  TASR. Mičev sa stal predsedom strany Solidarita - Hnutie pracujúcej chudoby. *pravda.sk* (Bratislava: Perex), 2019-10-14. Dostupné online [cit. 2019-10-28]. ISSN 1336-197X.
5. ↑   MySlovensko. *Pravda* (Bratislava: OUR MEDIA SR). Dostupné online [cit. 2023-10-11]. ISSN 1336-197X.
6. ↑  SITA (2014), „Poslanec Juraj Miškov zakladá stranu SKOK", *TA3*, 2014-11-27, dost. 2014-12-05
7. ↑  TASR (2015), „Miškov už má dosť podpisov na registráciu svojej strany SKOK", *Teraz*, 2015-02-16, dost. 2015-03-18
8. ↑  TASR (2015), „Juraj Miškov požiadal o registráciu svojej strany SKOK", *Teraz*, 2015-02-20, dost. 2015-03-18
9. ↑  *O nás*, Bratislava: Slovenská občianska koalícia, 2015, dost. 2015-04-07
10. ↑   *Voľby do Národnej rady Slovenskej republiky 2023* [online]. Bratislava: Štatistický úrad SR, [cit. 2023-10-11]. Dostupné online.
11. ↑   *Náš tím* [online]. myslovensko.sk, [cit. 2023-10-11]. Dostupné online.

Externé odkazy
--------------

* Oficiálny web strany
* Záznam v registri strán MV SR
* Oficiálna stránka na sociálnej sieti Facebook

| * z
* d
* u
Politické strany a hnutia na Slovensku |
| --- |
| Parlamentné strany | 
* HLAS – sociálna demokracia
* Kresťanská únia
* KDH
* Progresívne Slovensko
* SaS
* SNS
* SLOVENSKO
* SMER – SD
* ZA ĽUDÍ
* ŽIVOT

 |
| Mimoparlamentné strany | 
* 7 STATOČNÝCH je CESTA
* ApS
* Demokrati
* Demokrati Slovenska
* DS
* DOMOV-NS
* JABLKO
* KARMA
* KSS
* Košická strana
* ĽS Naše Slovensko
* Maďarské fórum
* MM
* MOST – HÍD 2023
* MySlovensko
* NK/NEKA
* NOVA
* OKS
* ODS – Občianski demokrati Slovenska
* Piráti
* PSN
* PRINCÍP
* REPUBLIKA
* SDKÚ – DS
* SIM
* Skúsme to inak
* Slovenská ľudová strana (SĽS)
* Slovenské Hnutie Obrody
* Slovenský PATRIOT
* SLOVEXIT
* SME RODINA
* Socialisti.sk
* SOM SLOVENSKO
* SOSK
* SPOLOČNE OBČANIA SLOVENSKA
* SPRAVODLIVOSŤ
* STAROSTOVIA A NEZÁVISLÍ KANDIDÁTI
* STRANA MODERNÉHO SLOVENSKA (SMS)
* SRK
* SRDCE vlastenci a dôchodcovia – SNJ
* SZÖVETSÉG – ALIANCIA
* Team Bratislava
* Tím Kraj Nitra
* TÍM RUŽINOV
* ÚSVIT
* Vlastenecký blok
* Zmena zdola, DÚ

 |
| Zaniknuté strany | 
* ADS
* ANO
* APR
* AZEN
* DS
* DÚ
* DÚS
* DOBRÁ VOĽBA (DV)
* DOMA DOBRE
* EDS
* HPSR
* ĽS-HZDS
* HZDS
* IDEA
* JS
* KSS ’91
* KDS
* Kresťanskí demokrati
* Mladí ľudia
* MOS
* MS
* MÁME TOHO DOSŤ !
* MOST – HÍD
* NAJ
* NDS
* NAS
* ND
* OK
* OL
* PATRIOTI
* PSNS
* PRÁVO A SPRAVODLIVOSŤ
* PD
* RIS
* RSS
* SDK
* SKS
* Slovenská liga
* SMK-MKP
* SNJ
* SLNKO
* SLOVENSKO DO TOHO !
* SP
* SP-NS
* SDA
* SDSS
* Spolužitie
* SDĽ (1990)
* SDĽ (2005)
* SOP
* SRÚS
* STS
* SZ
* SZS
* SZSZO
* TIP
* ŠANCA
* VLASŤ
* ZRS
* ZV
* Z-SNP
* ZKS

 |
| *Aktualizované k 2. novembru 2023. Medzi súčasné strany nie sú zahrnuté strany v likvidácii. Obsahuje len strany pôsobiace na Slovensku po 1. januári 1993.***^1**  Strany so zastúpením medzi nezaradenými poslancami |